Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9302. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Ir-Regolament (UE) Nru 652/2014 jistabbilixxi dispożizzjonijiet għall-ġestjoni tan-nefqa mill-baġit ġenerali tal-Unjoni Ewropea fl-oqsma li jirregolaw is-sikurezza tal-ikel u tal-għalf, is-saħħa u t-trattament xieraq tal-annimali u r-regoli dwar is-saħħa tal-pjanti. L-Artikolu 31 jipprevedi li l-Unjoni tista' tiffinanzja t-taħriġ tal-persunal tal-awtoritajiet kompetenti responsabbli għall-kontrolli uffiċjali sabiex jiġi żviluppat approċċ armonizzat għall-kontrolli uffiċjali u għal attivitajiet uffiċjali oħra biex jiġi żgurat livell għoli ta' protezzjoni tas-saħħa tal-bniedem, tal-annimali u tal-pjanti. Sabiex tiġi żgurata l-implimentazzjoni tal-"Programm għat-Taħriġ Imtejjeb għal Iżjed Sikurezza fl-Ikel" fl-Istati Membri, hemm bżonn li tiġi adottata deċiżjoni ta' finanzjament u l-programm ta' ħidma dwar it-taħriġ fil-qasam tas-sikurezza tal-ikel u tal-għalf, is-saħħa u l-benessri tal-annimali u s-saħħa tal-pjanti għall-2019. L-Artikolu 110 tar-Regolament (UE, Euratom) 2018/1046 ("ir-Regolament Finanzjarju") jistabbilixxi regoli dettaljati dwar deċiżjonijiet ta' finanzjament. Jeħtieġ li jkun permess il-pagament tal-imgħax dovut għal ħlas tardiv abbażi tal-Artikolu 116(5) tar-Regolament Finanzjarju. Sabiex ikun hemm flessibbiltà fl-implimentazzjoni tal-programm ta' ħidma, huwa xieraq li jkun permess tibdil li jenħtieġ li ma jitqiesx sostanzjali għall-finijiet tal-Artikolu 110(5) tar-Regolament Finanzjarju. Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf, IDDEĊIEDA KIF ĠEJ: Id-deċiżjoni finanzjarja annwali, li tikkostitwixxi l-programm ta' ħidma annwali għall-implimentazzjoni tal-"Programm għat-Taħriġ Imtejjeb għal Iżjed Sikurezza fl-Ikel" għall-2019, kif stabbilit fl-Anness, hija b'dan adottat. Il-kontribuzzjoni massima tal-Unjoni għall-implimentazzjoni tal-programm ta' ħidma għas-sena 2019 ġiet stabbilita għal EUR 18 000 000, u għandha tiġi ffinanzjata mill-approprjazzjonijiet imdaħħla fil-linja baġitarja 17.04.03 tal-baġit ġenerali tal-Unjoni. L-approprjazzjonijiet stipulati fl-ewwel paragrafu jistgħu jkopru wkoll l-imgħax li għandu jitħallas fuq il-ħlasijiet tardivi. Il-bidliet kumulattivi fl-allokazzjonijiet għal azzjonijiet speċifiċi li ma jaqbżux l-20 % tal-kontribuzzjoni massima tal-Unjoni ta' kull sena stabbilita fl-ewwel paragrafu tal-Artikolu 2 ta' din id-Deċiżjoni, ma għandhomx jitqiesu bħala sostanzjali għall-finijiet tal-Artikolu 110(5) tar-Regolament Finanzjarju, fejn dawk il-bidliet ma jkunux jaffettwaw b'mod sinifikanti n-natura tal-azzjonijiet u tal-objettiv tal-programm ta' ħidma. Iż-żieda tal-kontribuzzjoni massima tal-Unjoni stabbilita fl-ewwel paragrafu tal-Artikolu 2 ta' din id-Deċiżjoni ma għandhiex taqbeż l-20 %. L-uffiċjal awtorizzanti responsabbli jista' japplika l-bidliet imsemmija fl-ewwel paragrafu. Dawk il-bidliet għandhom jiġu applikati skont il-prinċipji tal-ġestjoni finanzjarja tajba u tal-proporzjonalità. Magħmul fi Brussell, is-26 ta' Marzu 2019. Abbażi tal-għanijiet mogħtija fir-Regolament (KE) Nru 882/2004 u fid-Direttiva 2000/29/KE, dan il-programm ta' ħidma jinkludi l-azzjonijiet li għandhom jiġu ffinanzjati u l-analiżi tal-baġit għas-sena 2019 kif ġej: Akkwist (implimentat b'ġestjoni diretta): Kuntratti estern għat-twettiq tal-programm ta' taħriġ u għal għodod oħra ta' tagħlim Il-pakkett baġitarju globali riżervat għall-kuntratti ta' akkwist fl-2019 tammonta għal EUR 18 000 000. Għall-2019, l-azzjonijiet ta' taħriġ se jkunu dwar is-suġġetti li ġejjin: itejbu s-sensibilizzazzjoni u l-għarfien tal-persunal ta' kontroll fl-oqsma identifikati tat-taħriġ; jipprovdu għal fehim komuni tad-dispożizzjonijiet attwali tal-Unjoni u l-għodod relatati mal-kontrolli uffiċjali fl-oqsma identifikati ta' taħriġ; ixerrdu l-aħjar prattiki għall-kontrolli uffiċjali fl-oqsma identifikati tat-taħriġ; jiffavorixxu l-iskambju ta' esperjenzi sabiex jiżdied il-livell ta' għarfien espert u l-armonizzazzjoni fl-approċċ għall-kontrolli uffiċjali fl-oqsma identifikati tat-taħriġ. titjib tal-kapaċitajiet ta' tħejjija u ta' ġestjoni tal-awtoritajiet uffiċjali għall-kriżi fl-annimali, fl-ikel u fil-pjanti. Din in-notifika tikkonċerna l-impriżi li ġejjin: Ansaldo Energia S.p.A. ("Ansaldo", l-Italja) u kumpaniji tal-grupp, ikkontrollati minn Shanghai Electric ("SEC", iċ-Ċina) u Cassa Deposseti e Prestiti ("CDP", l-Italja), JSC REP Holding ("REPH", ir-Russja) u grupp ta' kumpaniji, li jappartjenu għall-grupp Gazprombank ("REPH Group", il-Federazzjoni Russa), REPH Ansaldo Gas Turbine LLC ("REPH Ansaldo Gas Turbine JV", il-Federazzjoni Russa). Ansaldo u REPH jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' REPH Ansaldo Gas Turbine JV. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'impriża konġunta (joint venture, JV). Ansaldo hija attiva internazzjonaliment fis-settur tas-sistemi tal-ġenerazzjoni tal-enerġija u l-komponenti u li tissupplixxi turbini, ġeneraturi, impjanti tal-enerġija lesti biex jintużaw kif ukoll servizzi tal-inġinerija għal impjanti tal-enerġija nukleari, REPH tiddisinja, timmanifattura u tissupplixxi provvisti kombinati ta' tagħmir tal-eneriġija u tal-elettriku għall-industriji taż-żejt u l-gass, dawk metallurġiċi u dawk kimiċi, faċilitajiet tal-ġenerazzjoni u tad-distribuzzjoni tal-enerġija, Ir-REPH Ansaldo Gas Turbine JV se tkun attiva fost attivitajiet oħra, fil-manifattura, il-lokalizzazzjoni u l-kummerċjalizzazzjoni ta' turbini tal-gass u l-fwar u d-disinn, il-kummerċjalizzazzjoni u t-tħaddim ta' impjanti tal-enerġija lesti għall-użu; Hija se tkun primarjament attiva fil-Federazzjoni Russa u fil-Komunità tal-Istati Indipendenti. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Liberty Steel East Europe (Bidco) Limited (ir-Renju Unit), ikkontrollata minn SKG Global Holdings Pte Ltd (Singapore), Galati/Skopje HoldCo (ir-Renju Unit), li tagħmel parti mill-grupp ArcelorMittal (il-Lussemburgu), ArcelorMittal Ostrava a.s. (iċ-Ċekja), li tappartjeni għall-grupp ArcelorMittal (il-Lussemburgu), Paloma S.r.l. (l-Italja), li tappartjeni għall-grupp ArcelorMittal (il-Lussemburgu), Liège Steel Industry SA (il-Belġju), li tagħmel parti mill-grupp ArcelorMittal (il-Lussemburgu), ArcelorMittal Dudelange S.A. (il-Lussemburgu), li tagħmel parti mill-grupp ArcelorMittal (il-Lussemburgu). Liberty Steel East Europe (Bidco) Limited takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdieni ta' Galati/Skopje HoldCo kollha kemm hi, ArcelorMittal Ostrava a.s., Paloma S.r.l., u erba' ċentri tas-servizzi tal-azzar f'Arcore, Rieti, Quarto Inferiore, u Graffignana (l-Italja). Liberty House Group Pte Ltd takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdieni ta' Liège Steel Industry SA u ArcelorMittal Dudelange S.A. Il-konċentrazzjoni hija mwettqa permezz ta' xiri ta' ishma u assi. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: doBank, S.p.A. ("doBank", l-Italja), ikkontrollat unikament mis-SoftBank Group Corp. ("SoftBank Group", il-Ġappun); kif ukoll Altamira Asset Management S.A. ("Altamira", Spanja), ikkontrollata unikament mill-fondi ġestiti minn Apollo Management, L.P. ("Apollo", l-Istati Uniti tal-Amerka). Is-SoftBank Group jakkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdieni ta' Altamira. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_117_2019.html